सीरियल की शूटिंग बनी मां और बच्चों के बीच परेशानी, इस एक्ट्रेस ने बताई दास्तां  
जयपुर में हो रही हैं 'मैं भी अर्धांगिनी' की शूटिंग
शूटिंग के कारण लगातार 4 महीनों से बच्चों से दूर हैं दीपशिखा नागपाल
जयपुर में होने वाली शूटिंग के कारण लगातार करती हैं मुंबई की यात्राएं
चैनल 'एंड टीवी' पर आने वाला कार्यक्रम 'मैं भी अर्धांगिनी' (Main Bhi Ardhangini) की शूटिंग इन दिनों मुंबई से दूर जयपुर में चल रही है. इस वजह से कार्यक्रम में 'निलांबरी' का किरदार निभाने वाली कलाकार दीपशिखा नागपाल (Deepshikha Nagpal) को अपने घर और बच्चों से दूर जयपुर में रहना पड़ रहा है. मुंबई में बच्चों के अकेले रहने के कारण दीपशिखा नागपाल  (Deepshikha Nagpal) को लगातार मुंबई और जयपुर की यात्राएं करनी पड़ती हैं. इसके अलावा एक्ट्रेस दीपशिखा नागपाल (Deepshikha Nagpal) कई बार शूटिंग के वजह से अपने बच्चों के जन्मदिन या किसी विशेष अवसर पर भी उनके साथ नहीं रह पाती हैं.

Sometimes you will never know the value of a moment until it becomes memory.”#vacationmode #austria???????? #travel #holidays #fun
A post shared by  Deepshikha Nagpal (@deepshikha.nagpal) on May 17, 2019 at 10:28am PDT

एक्ट्रेस दीपशिखा नागपाल (Deepshikha Nagpal) एक सिंगल मदर हैं, जो अपने बच्चों 'विधिका और विवान' के साथ मुंबई में रहती हैं. लेकिन शूटिंग का व्यस्त शेड्यूल दीपशिखा नागपाल और उनके बच्चों के बीच परेशानी बन रहा है. घर से दूर रहने पर होने वाली मुश्किलों के बारे में बातचीत करते हुए दीपशिखा नागपाल ने कहा 'कार्यक्रम के लिए शूटिंग करना मुझे जितना पसंद है, उससे कहीं ज्यादा यह लम्हा दिल तोड़ने वाला होता है. क्योंकि इस दौरान मुझे बच्चों को मुंबई में अकेले छोड़ना पड़ता है. ऐसा पहली बार है जब मैं अपने काम के वजह से बच्चों से दूर रह रही हूं. लेकिन जब भी मुझे शूटिंग से टाइम मिलता है, मैं पहली फ्लाइट से अपने बच्चों के पास मुंबई जाती हूं. इससे मैं बच्चों के साथ समय बिताने का एक भी लम्हा नहीं खोती. वहीं, सुबह 5 बजे की फ्लाइट से देर रात जयपुर पहुंचना मेरी सेहर पर भी असर डाल रहा है. एक ही दिन में मुंबई जाकर वहां से वापस आना काफी मुश्किल तो है, लेकिन मेरे बच्चों के लिए ऐसा करना काफी सुकून भरा है.'

To my children .....if I had to choose between loving you and breathing ...I would choose my last breath to tell you “ I love you “. You made me mother thank you# #life #blessed #selfrespect #happiness #values #mothers day #love
A post shared by  Deepshikha Nagpal (@deepshikha.nagpal) on May 11, 2019 at 12:52pm PDT

मीडिया से बात करते हुए दीपशिखा नागपाल (Deepshikha Nagpal) ने बताया कि वह अपने बच्चों से दिन में रोजाना कम से कम 5 बार बात करती हैं, जिससे बच्चे खुद को उनसे दूर महसूस न करें. इसके साथ ही दीपशिखा नागपाल का मानना है कि उनके और बच्चों के बीच का संबंध कुछ महीनों में और भी मजबूत हो गया है. दीपशिखा ने अपने इंटरव्यू में कहा 'मैं अपने बच्चों के साथ उनके बेस्ट फ्रेंड की तरह रहती हूं. इसके साथ ही जब भी हमें मौका मिलता है छुट्टियों की प्लानिंग जरूर करते हैं.'

The most dangerous woman of all is the one who refuses to rely on your sword to save her because she carries her own #selfrespect #blessed #values #queen # #selflove #trust #sword #
A post shared by  Deepshikha Nagpal (@deepshikha.nagpal) on May 8, 2019 at 9:18pm PDT

बता दें कि बॉलीवुड दीपशिखा नागपाल (Deepshikha Nagpal) और टीवी एक्ट्रेस इन दिनों अपने बेटे विवान और बेटी विधिका के साथ ऑस्ट्रिया में छुट्टियां बिता रही हैं. सीरियल  'मैं भी अर्धांगिनी' (Main Bhi Ardhangini) में दीपशिखा नागपाल 'निलांबरी' की भूमिका निभा रही हैं, जो कि हर बार 'माधव' (Avinash Sachdev) और 'वैदेही' (Aditi Rawat) के जीवन में मुश्किलें खड़ी करने की कोशिश करती हैं.